Document ID: 32004R0307

Komisjoni määrus (EÜ) nr 307/2004,
20. veebruar 2004,
millega muudetakse määrust (EÜ) nr 1520/2000, milles sätestatakse teatavate asutamislepingu I lisas loetlemata kaupadena eksporditavate põllumajandussaaduste ja -toodete eksporditoetuste andmise süsteemi ühised üksikasjalikud rakenduseeskirjad ning nende toetussummade kinnitamise kriteeriumid ja nähakse ette erimeetmed seoses teatavate toetussertifikaatidega
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 6. detsembri 1993. aasta määrust (EÜ) nr 3448/93 põllumajandussaaduste töötlemisel saadud teatavate kaupadega kauplemise korra kohta, [1] eelkõige selle artikli 8 lõike 3 esimest lõiku,
ning arvestades järgmist:
(1) Nagu on ette nähtud komisjoni määruse (EÜ) nr 1520/2000 [2] artiklis 19, tuleb kõnealust määrust kohandada kooskõlas muudatustega koondnomenklatuuris ja B lisa tuleb kohandada artikli 1 lõikes 1 osutatud määruste vastavate lisadega samaväärsuse säilitamiseks.
(2) Komisjoni 11. septembri 2003. aasta määrusega (EÜ) nr 1789/2003, millega muudetakse nõukogu määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) [3] I lisa, kehtestati teatavate kaupade koondnomenklatuuri muudatused. Lisaks sellele näeb nõukogu 19. juuni 2001. aasta määruse (EÜ) nr 1260/2001 (suhkrusektori turgude ühise korralduse kohta) [4] V lisa ette, et alates 1. veebruarist 2004 ei või aktiivpärmi suhkruelemendile maksta eksporditoetusi.
(3) Silmas pidades kõnealuseid muudatusi, tuleks määrust (EÜ) nr 1520/2000 ajakohastada.
(4) Käesoleva määruse jõustumisel ei maksta kolmandatesse riikidesse eksportimisel enam toetust aktiivpärmi lisatud suhkruelemendile, mille jaoks ettevõtjad võivad olla taotlenud toetussertifikaate vastavalt määrusele (EÜ) nr 1520/2000.
(5) Tuleks lubada toetussertifikaatide summasid vähendada ja vastavaid tagatisi võrdeliselt tagasi maksta, kui ettevõtjad tõendavad siseriiklikule pädevale asutusele, et käesoleva määruse jõustumine on mõjutanud nende toetusetaotlusi.
(6) Toetussertifikaadi summa vähendamise ja vastava tagatise võrdelise tagastamise taotluste hindamisel peaks siseriiklik pädev asutus kahtluse korral eelkõige arvesse võtma nõukogu 21. detsembri 1989. aasta määruse 4045/89/EMÜ (Euroopa Põllumajanduse Arengu- ja Tagatisfondi tagatisrahastu rahastamissüsteemi kuuluvate toimingute kontrollimise kohta liikmesriikide poolt ning direktiivi 77/435/EMÜ kehtetukstunnistamise kohta), [5] artikli 1 lõikes 2 viidatud dokumente, ilma et see piiraks nimetatud määruse muude sätete kohaldamist.
(7) Haldusega seotud põhjustel on sobilik sätestada, et toetussertifikaadi summa vähendamise ja tagatise tagastamise taotlused esitataks lühikese aja jooksul ning heakskiidetud vähendustest teavitataks aegsasti komisjoni, et oleks võimalik neid arvesse võtta alates 1. aprillist 2004 kasutatavate toetussertifikaatide summa kindlaksmääramisel vastavalt määrusele (EÜ) nr 1520/2000.
(8) Kuna koondnomenklatuuri muudatusi, mis kehtestati määrusega (EÜ) nr 1789/2003 ja muudatusi, mis kehtestati määrusega (EÜ) nr 39/2004 kohaldatakse alates vastavalt 1. jaanuarist 2004 ja 1. veebruarist 2004, tuleks käesoleva määrusega ettenähtud muudatusi kohaldada alates samadest kuupäevadest.
(9) Käesolevas määruses sätestatud meetmed on kooskõlas asutamislepingu I lisas loetlemata töödeldud põllumajandussaadustega kauplemise horisontaalküsimusi käsitleva korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1520/2000 B lisa muudetakse järgmiselt:
a) real, mis algab veerus 1 oleva kandega "19059040-19059090", asendatakse see kanne järgmisega:
"19059045-19059090"
;
b) realt, mis algab veerus 1 oleva kandega "21021031 ja 21021039" jäetakse välja "X" veerus 6.
Artikkel 2
1. Toetussertifikaate, mis väljastatakse kooskõlas määrusega (EÜ) nr 1520/2000 seoses põllumajandustoodete ekspordiga, mille osas eksporditoetused on tühistatud vastavalt käesoleva määruse artikli 1 punktile b, võib huvitatud isiku taotluse korral vähendada, kui on täidetud kõik järgmised tingimused:
a) sertifikaate on taotletud enne käesoleva määruse jõustumiskuupäeva;
b) sertifikaatide kehtivusaeg lõpeb pärast käesoleva määruse jõustumiskuupäeva.
2. Sertifikaadi summat vähendatakse summa võrra, mille ulatuses huvitatud isik ei saa pärast artikli 1 punktis b ettenähtud muudatuse jõustumist eksporditoetusi nõuda ja on seda siseriiklikule pädevale asutusele nõuetekohaselt tõendanud.
Pädev asutus annab kahtluse korral hinnangu eelkõige määruse (EMÜ) nr 4045/89 artikli 1 lõikes 2 osutatud äridokumentide põhjal.
3. Vastav tagatis tagastatakse võrdeliselt asjaomase vähendusega.
Artikkel 3
1. Artiklis 2 sätestatud läbivaatamiseks tuleb taotlused siseriiklikule pädevale asutusele esitada hiljemalt 7. märtsiks 2004.
2. Liikmesriigid teavitavad komisjoni hiljemalt 14. märtsil 2004 summadest, mille osas on vähendused käesoleva määruse artikli 2 lõike 2 alusel heaks kiidetud. Teatavakstehtud summasid võetakse arvesse selle summa kindlaksmääramisel, mille ulatuses antakse vastavalt määruse (EÜ) nr 1520/2000 artikli 8 lõike 1 punktile d välja alates 1. aprillist 2004 kasutatavaid toetussertifikaate.
Artikkel 4
Käesolev määrus jõustub järgmisel päeval pärast selle avaldamist Euroopa Liidu Teatajas.
Artikli 1 punkti a kohaldatakse alates 1. jaanuarist 2004.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 20. veebruar 2003

Labels: 3
6